സ്വര്ണത്തില് നിര്മ്മിച്ച അവോക്കാഡോ ടോസ്റ്റ്, വില 22 കോടിയിലധികം! ജര്മ്മന് കലാകാരനായ ടിം ബെംഗല് ലോകത്തിലെ ഏറ്റവും ചെലവേറിയ അവോക്കാഡോ ടോസ്റ്റ് നിര്മ്മിച്ചിരിക്കുകയാണ്. ഈ ശില്പം നിര്മ്മിച്ചിരിക്കുന്നത് സ്വര്ണം കൊണ്ടാണ് എന്നതാണ് പ്രത്യേകത. അഞ്ച് തക്കാളി കഷ്ണങ്ങള്, അരുഗുല ഇലകള്, അവോക്കാഡോ സ്ട്രിപ്പുകള്, കൂടാതെ രണ്ട് മത്തങ്ങ വിത്ത് എന്നിവ ഉള്പ്പെടുന്ന 27 വസ്തുക്കളടങ്ങുന്ന ഈ സാന്ഡ്വിച്ചിന് 3 മില്യണ് ഡോളര് വിലയുള്ളതായി കണക്കാക്കപ്പെടുന്നുവെന്ന് ന്യൂയോര്ക്ക് പോസ്റ്റ് റിപ്പോര്ട്ട് ചെയ്തു. അതായത് ഏകദേശം 22 കോടിക്ക് മുകളില്. ഒരു അവോക്കാഡോ കഷണത്തിന് ഏകദേശം 14,000 ഏകദേശം 10 ലക്ഷത്തിന് മുകളില് വില വരും. കലാകാരന്റെ അഭിപ്രായത്തില് ഈ അവോക്കാഡോ ടോസ്റ്റ്, മില്ലേനിയല് സംസ്കാരത്തിലെ ഒരു പ്രതീകാത്മക സ്ഥലത്തെ പ്രതിനിധീകരിക്കുന്നുവത്രെ. സമ്ബത്ത്, ശാരീരികക്ഷമത, ആരോഗ്യം, പദവി എന്നിവയെ പ്രതിനിധാനം ചെയ്യുന്ന ഒന്നാണിത് എന്നും കലാകാരന് വ്യക്തമാക്കി. ഹൂ വാണ്ട്സ് ടു ലിവ് ഫോര് എവര്? എന്ന തലക്കെട്ടിലുള്ള ഒരു ഭാഗം അടുത്തിടെ ബെര്ലിന് ആര്ട്ട് വീക്കിലെ അവോക്കാഡോ ക്ലബ്ബ് എന്ന് വിളിക്കപ്പെടുന്ന ഒരു പ്രോ അവോക്കാഡോ സ്ഥാപനത്തില് പ്രദര്ശിപ്പിച്ചിരുന്നു. ഇന്സ്റ്റാഗ്രാമില് കലാകാരന് ഒരു വീഡിയോ മൊണ്ടാഷ് പങ്കിട്ടു, അത് അത്തരം വിശദമായ മെറ്റല് വര്ക്ക് നിര്മ്മിക്കാന് ആവശ്യമായ 3 ഡി ഡിസൈനും പ്രിന്റിംഗ് പ്രക്രിയയും വെളിപ്പെടുത്തുന്നതാണ്. എന്നെ സംബന്ധിച്ചിടത്തോളം, അവക്കാഡോ മില്ലേനിയല് തലമുറയുടെ പ്രതീകങ്ങളിലൊന്നാണ് എന്ന് അടിക്കുറിപ്പിലെഴുതിയിട്ടുണ്ട്. ബെംഗല് എങ്ങനെ സ്വര്ണത്തെ ഒരു കലാസൃഷ്ടിക്കുള്ള മെറ്റീരിയലായി ഉപയോഗിക്കുന്നു എന്ന് വെളിപ്പെടുത്തുന്നതാണ് ഈ സൃഷ്ടി. ഗാലറി റോതര് വഴി ഈ ശില്പം ലഭ്യമാണ്. ഒപ്പം മിയാമിയില് നിന്നും ആരംഭിക്കുന്ന ഒരു യുഎസ് ടൂറില് ഇതുണ്ടാവും. സ്റ്റാറ്റിസ്റ്റയുടെ ഒരു റിപ്പോര്ട്ടില്, അവക്കാഡോ ഡിമാന്ഡ് 2020 ല് അമേരിക്കക്കാര് കഴിക്കുന്ന ബെറിയുടെ ആറ് മടങ്ങ്, അതായത് 2.6 ബില്യണ് പൗണ്ടിലേക്ക് വര്ദ്ധിച്ചു എന്നാണ് പറയുന്നത്. കഴിഞ്ഞ 30 വര്ഷങ്ങളായി സംസ്കാരത്തില് പഴങ്ങളുടെ പ്രാധാന്യം എത്രത്തോളം വര്ധിച്ചുവെന്നതിന് തെളിവാണിത്. ഏതായാലും ലോകത്തിലിതുവവരെ ഇത്രയും വിലയുള്ള ഒരു അവോക്കോഡ് ടോസ്റ്റ് ആരെങ്കിലും ഉണ്ടാക്കിക്കാണുമെന്ന് തോന്നുന്നില്ല.